MOTORONGELUK: POLISIE, SIVIELE EISE, VERSEKERING — Rauch Gertenbach Attorneys
Eise vir persoonlike beserings en dood van afhanklikes word ingestel teen die Padongeluksfonds. Hierdie proses behels 'n afsonderlike ondersoek waartydens beëdigde verklarings bekom word. Die polisie se verklarings en bewysmateriaal kan gebruik word, maar is dit nie 'n vereiste dat die staat iemand moet aankla en suksesvol vervolg voordat hierdie eise ingestel kan word nie. Inteendeel die staat se ondersoek na 'n misdaad speel 'n beperkte rol en die regspraktisyn wat 'n eis teen die Padongeluksfonds hanteer het beperkte navrae na die uitslag van die strafsaak. Slegs indien 'n persoon gedood word in 'n motorbotsing, raak dit noodsaaklik om die uitslag van die geregtelike doodsondersoek of die kriminele vervolging te bekom om 'n suksesvolle eis teen die Padongeluksfonds in te stel.
Indien 'n werknemer gedood of beseer is in 'n motor ongeluk onderwyl aan diens, word eise ingestel teen die Vergoedingskommissaris en 'n afsonderlike ondersoek word geloods. Dissiplinêre optrede teen 'n werknemer wat in die loop van sy diens 'n motorongeluk veroorsaak het kan natuurlik ook aanleiding gee tot 'n aparte ondersoek wat die insameling van bewysmateriaal (verklarings, dossierinhoud en botsingsverslae) kan behels.